
GENERALNI SEKRETARIAT VLADE REPUBLIKE SLOVENIJE

	ZADEVA: Izhodišča za udeležbo delegacije Republike Slovenije na 23. seji Upravnega odbora, 70. seji Proračunskega odbora in 22. skupni seji Upravnega in Proračunskega odbora Urada Evropske unije za intelektualno lastnino, ki bodo potekale od 17. do 19. novembra 2026 v Alicanteju – predlog za obravnavo

	1. Predlog sklepov vlade:

	
Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22,  57/25 – ZF in 555/26) je Vlada Republike Slovenije na ... seji dne ... pod točko… sprejela naslednji 

S K L E P :

1. Vlada Republike Slovenije je sprejela izhodišča za udeležbo delegacije Republike Slovenije na 23. seji Upravnega odbora, 70. seji Proračunskega odbora in 22. skupni seji Upravnega in Proračunskega odbora Urada Evropske unije za intelektualno lastnino.

2. Vlada Republike Slovenije je imenovala delegacijo Republike Slovenije v naslednji sestavi:
· [bookmark: _Hlk83984373][bookmark: _Hlk83893810]mag. Karin Žvokelj, direktorica, Urad Republike Slovenije za intelektualno lastnino, predstavnica Republike Slovenije v Upravnem in Proračunskem Odboru EUIPO, vodja delegacije;
· Mojca Kušej, sekretarka, Urad Republike Slovenije za intelektualno lastnino, namestnica predstavnice Republike Slovenije v Upravnem in Proračunskem Odboru EUIPO, članica delegacije;
· Marko Aškerc, sekretar, Urad Republike Slovenije za intelektualno lastnino, član delegacije.


	mag. Janja Garvas
                                                                                                      generalna sekretarka

Priloga:
· Izhodišča iz 1. točke tega sklepa 

Sklep prejmejo:
· Ministrstvo za gospodarstvo, delo in šport,
· Ministrstvo za gospodarstvo, delo in šport - Urad Republike Slovenije za intelektualno lastnino,
· Ministrstvo za zunanje in evropske zadeve,
· Generalni sekretariat Vlade RS.


	2. Osebe, odgovorne za strokovno pripravo in usklajenost gradiva:

	· mag. Karin Žvokelj, direktorica, Urad Republike Slovenije za intelektualno lastnino, 
· Mojca Kušej, sekretarka, Urad Republike Slovenije za intelektualno lastnino.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Gradivo vsebuje izhodišča za udeležbo delegacije Republike Slovenije na 23. seji Upravnega odbora, 70. seji Proračunskega odbora in 22. skupni seji Upravnega in Proračunskega odbora Urada Evropske unije za intelektualno lastnino, ki bodo potekale od 17. do 19. novembra 2026 v Alicanteju v Španiji.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	/
	/
	/
	/

	Predvideno povečanje (+) ali zmanjšanje (–) prihodkov občinskih proračunov 
	/
	/
	/
	/

	Predvideno povečanje (+) ali zmanjšanje (–) odhodkov državnega proračuna 
	/
	/
	/
	/

	Predvideno povečanje (+) ali zmanjšanje (–) odhodkov občinskih proračunov
	/
	/
	/
	/

	Predvideno povečanje (+) ali zmanjšanje (–) obveznosti za druga javnofinančna sredstva
	/
	/
	/
	/

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	/
	/
	/
	/
	/

	/
	/
	/
	/
	/

	SKUPAJ
	/
	/

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	/
	/
	/
	/
	/

	/
	/
	/
	/
	/

	SKUPAJ
	/
	/

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	/
	/
	/

	/
	/
	/

	/
	/
	/

	SKUPAJ
	/
	/

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
/
II. Finančne posledice za državni proračun: 
/
II.a Pravice porabe za izvedbo predlaganih rešitev so zagotovljene: 
 /
II.b Manjkajoče pravice porabe bodo zagotovljene s prerazporeditvijo: 
/
II.c Načrtovana nadomestitev zmanjšanih prihodkov in povečanih odhodkov proračuna: 
  /

	7.b Predstavitev ocene finančnih posledic pod 40.000 EUR:

Finančne posledice za državni proračun ne bodo nastale. Stroške udeležbe (letalske vozovnice, dnevnice in nočitve) bo za udeležence v celoti povrnil Urad Evropske unije za intelektualno lastnino. 

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
·  pristojnosti občin,
·  delovanje občin,
·  financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani: /
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani: /


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Gradivo, skladno s sedmim odstavkom 9. člena Poslovnika Vlade RS, ni bilo objavljeno.
Gradivo ni predmet usklajevanja z javnostjo.

	
	
	



	 
	 
	dr. Anže Logar  

	 
	 
	minister 

	 
	 
	Po pooblastilu št. 0204-2/2026-2180-32 z dne 29. 6. 2026 

	 
	 
	 

	 
	 
	Štefan Kušar

	 
	 
	državni sekretar 

Izhodišča za udeležbo delegacije Republike Slovenije na 23. seji Upravnega odbora, 70. seji Proračunskega odbora in 22. skupni seji Upravnega in Proračunskega odbora Urada Evropske unije za intelektualno lastnino (v nadaljnjem besedilu: EUIPO), ki bodo potekale od 17. do 19. novembra 2026 v Alicanteju v Španiji


I. Namen udeležbe

Namen udeležbe je sodelovanje delegacije Republike Slovenije na 23. seji Upravnega odbora, 70. seji Proračunskega odbora in 22. skupni seji Upravnega in Proračunskega odbora EUIPO, ki bodo potekale od 17. do 19. novembra 2026 v Alicanteju v Španiji. Kot opazovalke na sejah sodelujejo tudi medvladne in nevladne organizacije, ki zastopajo uporabnike sistema (gospodarski subjekti in predstavniki družb), z namenom izmenjevanja mnenj in pogledov z vidika upoštevnih uporabnikov sistema intelektualne lastnine.


II. Pristojnosti Urada Evropske unije za intelektualno lastnino

EUIPO je decentralizirana agencija Evropske unije (v nadaljnjem besedilu: EU), ustanovljena z Uredbo Sveta (ES) št. 40/94 z dne 20. decembra 1993 o znamki Skupnosti (sedaj Uredba (EU) št. 2017/1001 Evropskega parlamenta in Sveta z dne 14. junija 2017 o blagovni znamki Evropske unije (UL L št. 154 z dne 16. 6. 2017, str. 1), zadnjič spremenjena z Uredbo (EU) 2023/2411 Evropskega parlamenta in Sveta z dne 18. oktobra 2023 o zaščiti geografskih označb obrtnih in industrijskih izdelkov ter spremembi uredb (EU) 2017/1001 in (EU) 2019/1753 (UL L št. 2023/2411 z dne 27. 10. 2023) (v nadaljnjem besedilu: EUTMR), s sedežem v Alicanteju v Španiji.
EUIPO je pristojen za upravljanje znamk EU, modelov EU in geografskih označb obrtnih in industrijskih izdelkov, pa tudi za evropsko in mednarodno sodelovanje na področju intelektualne lastnine ter za delovanje Evropskega opazovalnega urada za kršitve pravic intelektualne lastnine.
V okviru svojih pristojnosti EUIPO:
· vodi postopke registracije znamk EU na podlagi EUTMR;
· vodi postopke registracije modelov EU na podlagi Uredbe Sveta (ES) št. 6/2002 z dne 12. decembra 2001 o modelih Skupnosti (UL L št. 3 z dne 5. 1. 2002, str. 1), zadnjič spremenjene z Uredbo (EU) 2026/715 Evropskega parlamenta in Sveta z dne 11. marca 2026 o modelih Evropske unije (kodificirano besedilo) (UL L št. 2026/715 z dne 30. 3. 2026);
· na podlagi Uredbe (EU) št. 386/2012 Evropskega parlamenta in Sveta z dne 19. aprila 2012 o pooblastitvi Urada za usklajevanje na notranjem trgu (blagovne znamke in modeli) za naloge v zvezi z uveljavljanjem pravic intelektualne lastnine, vključno z organiziranjem srečanj predstavnikov javnega in zasebnega sektorja v okviru Evropskega opazovalnega urada za kršitve pravic intelektualne lastnine (UL L št. 129 z dne 16. 5. 2012, str. 1), spremlja kršitve pravic intelektualne lastnine;
· na podlagi Uredbe (EU) 2023/2411 Evropskega parlamenta in Sveta z dne 18. oktobra 2023 o zaščiti geografskih označb obrtnih in industrijskih izdelkov ter spremembi uredb (EU) 2017/1001 in (EU) 2019/1753 (UL L št. 2023/2411 z dne 27. 10. 2023) vodi postopke registracije geografskih označb obrtnih in industrijskih izdelkov na ravni EU.
EUIPO s temi nalogami zagotavlja varstvo pravic intelektualne lastnine podjetjem, inovatorjem in proizvajalcem v celotni EU in zunaj njenega območja. Njegove naloge vključujejo tudi prizadevanja za zbliževanje orodij in praks v sodelovanju s partnerji iz nacionalnih in regionalnih uradov za intelektualno lastnino, uporabniki in drugimi institucionalnimi partnerji. Ti uradi tvorijo Evropsko mrežo za intelektualno lastnino, v okviru katere se uporabnikom zagotavljajo poenoteni postopki registracije znamk in modelov, tako na nacionalni kot tudi na ravni EU.
Vodstveno strukturo EUIPO sestavljata Upravni odbor in Proračunski odbor, katerih članstvo obsega enega predstavnika vsake države članice EU, dva predstavnika Evropske komisije in enega predstavnika Evropskega parlamenta ter njihove namestnike. EUIPO je pravno, upravno in finančno avtonomen.

Republiko Slovenijo bosta v Upravnem in Proračunskem odboru EUIPO zastopali predstavnica Republike Slovenije mag. Karin Žvokelj, direktorica Urada Republike Slovenije za intelektualno lastnino kot vodja delegacije in predsedujoča Upravnemu odboru EUIPO, ter namestnica predstavnice Republike Slovenije Mojca Kušej, sekretarka na Uradu Republike Slovenije za intelektualno lastnino kot članica delegacije. 


III. Dnevni red, teme razgovorov in stališča Republike Slovenije
Do zaključka priprave izhodišč so bili znani le okvirni dnevni redi vseh treh sej, ki bodo dne 17., 18. in 19. novembra 2026. Gradiva, vezana na dnevni red, bo slovenska delegacija obravnavala v skladu z dosedanjimi usmeritvami in v okviru svojih pristojnosti, ko bodo le-ta dosegljiva. Pred oblikovanjem končnih stališč se bo imenovana delegacija po potrebi posvetovala tudi z drugimi delegacijami držav članic. V primeru razvoja sej izven predvidenega programa se bo imenovana delegacija, če bo ocenila za potrebno, posvetovala tudi s predstavniki ustreznih ministrstev in vladnih služb Republike Slovenije ter z drugimi delegacijami, s ciljem zagotavljanja dolgoročne stabilnosti in kontinuitete delovanja ter razvojne vzdržnosti EUIPO, kar je kot članici tudi v interesu Republike Slovenije in slovenskega gospodarstva kot uporabnika storitev EUIPO. 

Upravni in Proračunski odbor EUIPO bosta na zasedanju obravnavala aktualna vprašanja, pomembna za delovanje EUIPO in za razvoj intelektualne lastnine. Na sejah se bodo predstavniki držav članic EU seznanili:
· z izvajanjem pooblastil predsedujoče Upravnemu odboru EUIPO, 
· z izvrševanjem proračuna EUIPO za leto 2026,
· s prvim osnutkom proračuna EUIPO za leto 2028 ter s finančnimi napovedmi za obdobje 2029-2031,
· s stanjem upravljanja zakladnice EUIPO, 
· z napredkom pri izvajanju Delovnega programa EUIPO za leto 2026,
· s pobudami Evropske komisije in predsedujoče članice Sveta EU na področju intelektualne lastnine.

Na sejah bodo predstavniki držav članic EU odločali o:
· podaljšanju mandata članov odborov za pritožbe pri EUIPO,
· osnutku proračuna EUIPO za leto 2027,
· posodobitvi izvajanja dejavnosti in prihodnjih pobudah podpore malim in srednje velikim podjetjem na področju intelektualne lastnine,
· osnutku Delovnega programa EUIPO za leto 2027,
· predlogu delitve sredstev t. i. »Offset mehanizma« (izravnava nastalih stroškov po državah članicah EU) za leto 2025 in o predlogu revidiranega ključa delitve sredstev za kritje teh stroškov.

Slovenska delegacija bo vsa odprta vprašanja obravnavala v skladu z dosedanjimi usmeritvami in v okviru svojih strokovnih pristojnosti. Slovenska delegacija nima pripomb h gradivu, ki je na voljo v času priprave izhodišč. Končna stališča k posameznim točkam dnevnega reda bo lahko slovenska delegacija oblikovala šele na podlagi gradiva in predhodnega posvetovanja tekom zasedanja. 

Slovenska delegacija bo glede objavljenih gradiv zastopala stališča, kot so zapisana pri posameznem sklopu dnevnega reda v nadaljevanju. V ostalih primerih bo slovenska delegacija pri odločanju postopala v skladu s postopki, ki urejajo delovanje EUIPO. 


1. Okvirni dnevni red 23. seje Upravnega odbora EUIPO

· Slovenska delegacija se strinja s predlaganim okvirom dnevnega reda 23. seje Upravnega odbora, ki bo potekala dne 17. novembra 2026 (točka 1 okvirnega dnevnega reda), strinja pa se tudi z vsebino zapisnika 22. seje Upravnega odbora z dne 2. junija 2026 (točka 2 okvirnega dnevnega reda).

· Člani Upravnega odbora bodo v sklopu 3. točke okvirnega dnevnega reda odločali o podaljšanju mandata članov odborov za pritožbe pri EUIPO. Več informacij o tem odločanju bo znanih po prejemu gradiva za sejo, v času priprave teh izhodišč zadevnega gradiva še ni bilo na voljo.

· Članom Upravnega odbora bo podana informacija o izvajanju pooblastil predsedujoče Upravnemu odboru EUIPO (točka 4 okvirnega dnevnega reda).

Slovenska delegacija bo izrazila morebitne pridržke oziroma mnenja in predloge na seji Upravnega odbora EUIPO, če bi ti nastali po preučitvi dokumentov, ki do priprave teh izhodišč še niso bili objavljeni.


2. Dnevni red 70. seje Proračunskega odbora EUIPO

· Slovenska delegacija se strinja s predlaganim okvirom dnevnega reda 70. seje Proračunskega odbora, ki bo potekala dne 19. novembra 2026 (točka 1 okvirnega dnevnega reda), strinja pa se tudi z vsebino zapisnika 69. seje Proračunskega odbora z dne 4. junija 2026 (točka 2 okvirnega dnevnega reda).

· Člani Proračunskega odbora se bodo seznanili z izvrševanjem proračuna EUIPO za leto 2026 (točka 3 okvirnega dnevnega reda).

· Člani Proračunskega odbora bodo sprejeli odločitev, vezano na osnutek proračuna EUIPO za leto 2027, seznanili se bodo s prvim osnutkom proračuna EUIPO za leto 2028 ter s finančnimi napovedmi za obdobje 2029-2031 (točka 4 okvirnega dnevnega reda).

· Člani Proračunskega odbora se bodo seznanili z informacijo o stanju upravljanja z zakladnico (točka 5 okvirnega dnevnega reda). 

Slovenska delegacija bo izrazila morebitne pridržke oziroma mnenja in predloge na seji Proračunskega odbora EUIPO, če bi ti nastali po preučitvi dokumentov, ki do priprave izhodišč še niso bili objavljeni.


3. Dnevni red 22. skupne seje Upravnega in Proračunskega odbora EUIPO

· Slovenska delegacija se strinja s predlaganim okvirom dnevnega reda 22. skupne seje Upravnega in Proračunskega odbora EUIPO, ki bo potekala 17. in 18. novembra 2026 (točka 1 okvirnega dnevnega reda), strinja pa se tudi z vsebino zapisnika 21. skupne seje Upravnega in Proračunskega odbora EUIPO z dne 2. in 3. junija 2026 (točka 2 okvirnega dnevnega reda).

· Člani Upravnega in Proračunskega odbora se bodo seznanili z napredkom pri izvajanju Delovnega programa EUIPO za leto 2026 (točka 3.1 okvirnega dnevnega reda), sprejeli odločitev, vezano na posodobitev izvajanja dejavnosti in prihodnjih pobudah podpore malim in srednje velikim podjetjem na področju intelektualne lastnine (točka 3.2 okvirnega dnevnega reda) in sprejeli odločitev, vezano na osnutek Delovnega programa EUIPO za leto 2027 (točka 3.3 okvirnega dnevnega reda).

· Člani Upravnega in Proračunskega odbora bodo sprejeli odločitev o predlogu delitve sredstev t. i. »Offset mehanizma« (izravnava nastalih stroškov po državah članicah EU) za leto 2025 in o predlogu revidiranega ključa delitve sredstev za kritje teh stroškov (točka 4 okvirnega dnevnega reda).

· Zadnja točka je namenjena seznanitvi s pobudami Evropske komisije in predsedujoče članice Sveta EU na področju politik intelektualne lastnine (točka 5 okvirnega dnevnega reda).

Slovenska delegacija bo izrazila morebitne pridržke oziroma mnenja in predloge na skupni seji Upravnega in Proračunskega odbora EUIPO, če bi ti nastali po preučitvi dokumentov, ki do priprave izhodišč še niso bili objavljeni.




IV. Sestava delegacije Republike Slovenije

Delegacijo Republike Slovenije sestavljajo:
· mag. Karin Žvokelj, direktorica, Urad Republike Slovenije za intelektualno lastnino, predstavnica Republike Slovenije v Upravnem in Proračunskem Odboru EUIPO ter predsedujoča Upravnemu odboru EUIPO, vodja delegacije;
· Mojca Kušej, sekretarka, Urad Republike Slovenije za intelektualno lastnino, namestnica predstavnice Republike Slovenije v Upravnem in Proračunskem Odboru EUIPO, članica delegacije;
· Marko Aškerc, sekretar, Urad Republike Slovenije za intelektualno lastnino, član delegacije.

V. Okvirni predračun stroškov

Stroške udeležbe, ki bodo okvirno znašali 2.000 EUR na osebo (letalske vozovnice, dnevnice in nočitve), bo povrnil EUIPO.

